Deg wamud n tullisin Tajmilt i waṭṭan, tamarut tessemres isem n yiwudam. Nssema akk amek i ten-id-tebdert tmarut, nefreq-iten ɣef sin yigrawen, deg ugraw amezwaru, negrew degs akk iwudam i yesɛan isem, dɣa ad nẓer dacu-ten leṣnaf i yellan deg-s. Ma yella d agraw wis sin, llan deg-s yakk yiwudam i d-yettubedren deg tullisin n Tinḥinan Harrac mebla isem. Ad nẓer, dɣa dacu-ten wallalen i tessemres i wakken ad ten-id tebder deg teḥkayt n uḍris.